b'\n_START_ARTICLE_\nTrans-Siberian Orchestra\n_START_SECTION_\nHist\xc3\xb2ria\n_START_PARAGRAPH_\nTrans-Siberian Orchestra va ser fundat el 1996 a la ciutat de Nova York pels compositors Paul O\'Neill, Robert Kinkel i el cantant del grup Savatage, Jon Oliva._NEWLINE_O\'Neill havia estat el productor d\'algunes bandes de rock, com per exemple Aerosmith, Humble Pie i Scorpions. M\xc3\xa9s tard va produir i compondre per a Savatage, on va comen\xc3\xa7ar a treballar amb Kinkel i Oliva. El concepte de tocar Nadales en estil Opera Rock no va ser ben rebut per la ind\xc3\xbastria, tot i aix\xc3\xad r\xc3\xa0pidament va ser un \xc3\xa8xit._NEWLINE_Per les gravacions d\'estudi, Trans-Siberian Orchestra va utilitzar una orquestra de 60 instruments i un cor. Durant els concerts del 2004 participaven 14 cantants, 14 musics i 2 narradors._NEWLINE_El seu \xc3\xa0lbum de debut va ser "Christmas Eve and Other Stories" publicat el 1996, que va ser un gran \xc3\xa8xit de vendes. El 1998 van publicar "The Christmas Attic" que continuava amb la tem\xc3\xa0tica Nadalenca. El 2000, van publicar el primer \xc3\xa0lbum que no tenia relaci\xc3\xb3 amb temes Nadalencs, anomenat "Beethoven\xe2\x80\x99s Last Night". "Beethoven\xe2\x80\x99s Last Night" \xc3\xa9s un \xc3\xa0lbum conceptual sobre l\'\xc3\xbaltima nit de Ludwig van Beethoven a la terra, durant la qual coneix a Mephistopheles._NEWLINE_Despr\xc3\xa9s d\'uns quants anys de concerts, tornen a l\'estudi per gravar un altre \xc3\xa0lbum, aix\xc3\xad el 2004 apareix "The Lost Christmas Eve". M\xc3\xa9s tard es publica "The Christmas Trilogy", que cont\xc3\xa9 els 3 \xc3\xa0lbums de tem\xc3\xa0tica Nadalenca i un DVD._NEWLINE_L\'octubre de 2009 van publicar el seu darrer \xc3\xa0lbum d\'estudi, doble, de tem\xc3\xa0tica no Nadalenca, anomentat "Nightcastle".'